**მომხს:** თ. არაბული

**პროექტი**

**თელავის მუნიციპალიტეტის საკრებულო**

**დ ა დ გ ე ნ ი ლ ე ბ ა №**

**„-----“ ივნისი 2021 წ.**

**ქ. თელავი**

**თელავის მუნიციპალიტეტის საკრებულოს 2019 წლის 29 ოქტომბრის №35 დადგენილებაში „თელავის მუნიციპალიტეტის მერიის შიდა აუდიტის სამსახურის დებულების დამტკიცების შესახებ“ ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, თელავის მუნიციპალიტეტის საკრებულო **ადგენს:**

**მუხლი 1.** შეტანილ იქნეს ცვლილება თელავის მუნიციპალიტეტის საკრებულოს 2019 წლის 29 ოქტომბრის №35 დადგენილებაში „თელავის მუნიციპალიტეტის მერიის შიდა აუდიტის სამსახურის დებულების დამტკიცების შესახებ“ (www.matsne.gov.ge,  01/11/2019, 010250020.35.163.016484).

1. თელავის მუნიციპალიტეტის მერიის შიდა აუდიტის სამსახურის დებულებისმე-2 მუხლის პირველ პუნქტს დაემატოს შემდეგი შინაარსის „ა“ და „ბ“ ქვეპუნქტები:

**„ა)** საკონსულტაციო საქმიანობა წარმოადგენს მომსახურებას, რომლის ხასიათი და მასშტაბი შეთანხმებულია ობიექტთან და რომელიც ემსახურება დაწესებულების რისკის მართვის, კონტროლისა და მმართველობითი პროცესების გაუმჯობესებასა და დამატებითი ღირებულების შექმნას, შიდა აუდიტორის მიერ მენეჯერული პასუხისმგებლობის აღების გარეშე. საკონსულტაციო მომსახურება მოიცავს კონსულტაციის გაწევას, რჩევის მიცემას, ტრენინგს, ფასილიტაციას;

**ა.ა)** სამსახური საკონსულტაციო საქმიანობას ახორციელებს საერთაშორისო სტანდარტებისა და საკონსულტაციო საქმიანობის პროცედურების შესაბამისად;

**ა.ბ)** საკონსულტაციო საქმიანობის გაწევამდე სამსახური უნდა შეთანხმდეს ობიექტთან მომსახურების მიზნებზე, მასშტაბზე, პასუხისმგებლობებზე და სხვა საკითხებზე, საკონსულტაციო საქმიანობის პროცედურების შესაბამისად.

**ბ)** მარწმუნებელი საქმიანობა ხორციელდება შიდა აუდიტორული შემოწმების სახით და მოიცავს დაწესებულების რისკის მართვის, კონტროლისა და მმართველობითი პროცესების დამოუკიდებელი შეფასების მიზნით მტკიცებულებების ობიექტურ შესწავლას. მარწმუნებელი საქმიანობის ხასიათი, მასშტაბი, აუდიტის ობიექტები, შემოწმების სიხშირე, დრო/პერიოდი, ანგარიშის შინაარსი და შიდა აუდიტის განხორციელებასთან დაკავშირებული სხვა საკითხები განისაზღვრება სამსახურის მიერ.

**ბ.ა)** სამსახურს უფლება აქვს განახორციელოს მარწმუნებელი საქმიანობა იმ სფეროში, რომელზეც მანამდე გაწეული აქვს საკონსულტაციო საქმიანობა იმ პირობით, რომ საკონსულტაციო საქმიანობის ხასიათი საფრთხეს არ შეუქმნის ობიექტურობის დაცვას.“

**გ ა ნ მ ა რ ტ ე ბ ი თ ი ბ ა რ ა თ ი**

**თელავის მუნიციპალიტეტის საკრებულოს 2019 წლის 29 ოქტომბრის №35 დადგენილებაში „თელავის მუნიციპალიტეტის მერიის შიდა აუდიტის სამსახურის დებულების დამტკიცების შესახებ“ ცვლილების შეტანის თაობაზე**

თელავის მუნიციპალიტეტის მერიის მიერ ინიცირებული პროექტი ეხება თელავის მუნიციპალიტეტის საკრებულოს 2019 წლის 29 ოქტომბრის №35 დადგენილებაში „თელავის მუნიციპალიტეტის მერიის შიდა აუდიტის სამსახურის დებულების დამტკიცების შესახებ“ ცვლილების შეტანის საკითხს.

ნორმატიულ აქტში ცვლილების შეტანის მიზანს წარმოადგენს შიდა აუდიტის სამსახურის დებულების ,,შიდა აუდიტის პროფესიული პრაქტიკის საერთაშორისო სტანდარტების“(1000.A1 და 1000.C1) მოთხოვნებთან შესაბამისობაში მოყვანა, აღნიშნული სტანდარტების მიხედვით შიდა აუდიტის სუბიექტის დებულებაში აღწერილი უნდა იყოს თუ რას მოიცავს მარწმუნებელი და საკონსულტაციო მომსახურების სახეები, რომელთა შესახებ საუბარია დებულების მე-2 მუხლის პირველ პუნქტში.

ზემოაღნიშნულიდან გამომდინარე, შიდა აუდიტის სამსახურის დებულების მე-2 მუხლის პირველ პუნქტს ემატება „ა“ და „ბ“ ქვეპუნქტები, სადაც გაიწერება მარწმუნებელი და საკონსულტაციო მომსახურების განსაზღვრებები.

ცვლილების პროექტის დამტკიცება გავლენას არ მოახდენს თელავის მუნიციპალიტეტის პროგრამულ ბიუჯეტზე.

პროექტის ავტორი და საკრებულოს სხდომაზე წარმდგენი გახლავთ თელავის მუნიციპალიტეტის მერიის შიდა აუდიტის სამსახურის ხელმძღვანელი.